2 de juliol de 2016 (00:51 CET)\nEnginyer de sistemes , ha aportat informació de suposats comptes de més de 130.000 grans evasors fiscals, informació que va obtenir quan treballava en una entitat financera a Suïssa. Per això està considerat com un símbol en la lluita contra el frau.Falciani ha estat convidat a València pel grup parlamentari Podem . Prèviament a la conferència es va reunir en les Corts amb el Síndic, Antonio Montiel , amb alguns diputats i diputades i representants de la societat civil valenciana per comentar l'Agència contra el Frau i la Corrupció, una de les apostes polítiques més sòlides de Podem en aquest primer any de presència al parlament valencià.La diputada Fabiola Meco va obrir l’ acte i va destacar que “la lluita contra el frau i la corrupció es un element fonamental en la regeneració democrática i en la defensa dels drets de la ciutadania. Aon n’ hi han arques buides per la corrupció n’ hi ha vulneració de drets”.Falciani, que va omplir la sala d'entrada del Centre Cultural Octubre, va destacar que el frau existeix per l'opacitat del sistema financer: “Els llops i els taurons col·laboren entre si. Els banquers col·laboren entre si. Els paradisos fiscals col·laboren molt entre si. Els que saben col·laborar són els que fan que paguem més impostos per ells. El 98% dels diners que es va dels nostres països de manera fraudulenta ho fa a través de la contractació pública: les empreses no es roben unes a unes altres, sinó que roben a l'administració pública”.Per a Falciani, és imprescindible la creació de recursos i institucions cooperatives en la lluita contra la corrupció: “Els llops i els taurons usen les nostres errades o manques de col·laboració. Hem d'aprendre a col·laborar. No els hem de vore només com a enemics; aprenguem a col·laborar entre estats com ells col·laboren entre si. Hem de fer hackeo col·laboratiu. Buscar les errades per a corregir-los, de la mateixa manera que els paradisos fiscals estudien les errades per aprofitar-se. L'estratègia local, reticular, col·laborativa, d'hacker, és la que millor pot funcionar per llevar-li espais al frau.”\nCarlos Cruzado, president de Gestha, , va dir que “cal desplaçar la lupa. No significa que no cal controlar-ho tot, però cal fer més esforços on més frau hi ha, és a dir en els grans patrimonis. L'última enquesta del CIS sobre assumptes de fiscalitat llançava que el 87% dels ciutadans pensa que el sistema tributari espanyol no és just”.Auxi Honorato, la secretària d'acció institucional i polítiques anticorrupció va indicar que “La gent s'ha adonat que aquest assumpte és la clau que un Estat puga tindre el seu Estat de Benestar, serveis públics de qualitat i no de caritat, i igualtat d'oportunitats de partida. Buidar les arques públiques és buidar la democràcia. Això està relacionat amb una tendència clara a Espanya i el seu entorn europeu: l'augment del rendiment del capital enfront del del treball. Com era d'esperar, la conseqüència és més desigualtat, que a més sempre pateixen les dones abans que ningú”.Honorato va destacar que al nostre país la pressió s'exerceix sobre el teixit productiu més feble:” Després del boom immobiliari hem assistit a una successió de reformes fiscals orientades a disminuir la progressivitat fiscal (IRPF i Successions). Les Pimes han estat les més perjudicades d'esta deriva, perquè són les que al final acaben pagant més que ningú. A més, hem vist que segueixen augmentant les pràctiques de frau i elusión fiscal. La indústria del frau fiscal permet -amb la cooperació de banca privada, auditors i grans signatures d'advocats- treure els diners d'on es genera la riquesa cap als paradisos fiscals. Així doncs, han baixat els ingressos públics, han augmentat les retallades per, suposadament, compensar, i han augmentat els impostos indirectes. Aquesta regressió és especialment accentuada a Espanya”.Els quatre participants al debat van accentuar la importància d'acabar amb les portes giratòries, en la línia d'una de les reivindicacions més contundents als programes d'acció política de Podem. : “Les portes giratòries – va explicar Honorato- són un altre focus de frau i, la qual cosa és pitjor, de competència deslleial: la major part del teixit productiu no gaudeix de les portes giratòries, sinó que paga el seu cost. Per acabar amb les portes giratòries és menester regular l'activitat dels lobbies. Si actuen de manera opaca generen distorsions de la competència i la igualtat d'oportunitats. ”


ERC, FIC i PSC formaran govern al Consell Comarcal de la Conca de Barberà | EFMR.cat\nInici Notícies ERC, FIC i PSC formaran govern al Consell Comarcal de la Conca...\nERC, FIC i PSC al Consell Comarcal de la Conca de Barberà\nERC, FIC i PSC formaran govern al Consell Comarcal de la Conca de Barberà\nAquest matí, s’ha donat a conèixer la nova estructura de govern, que referma el compromís d’ERC, FIC i PSC per facilitar la governabilitat del Consell Comarcal i que, per tant, deixa fora el grup de Junts dels càrrecs que fins ara ostentava.\nPer la presidenta, Carme Pallàs, aquesta situació ve “provocada pel trencament unilateral del grup de Junts, el qual volia modificar les condicions d’aquest pacte d’unitat que havíem subscrit la totalitat dels grups comarcals” a principi de mandat i que “tenia unes condicions molt clares” que definien el govern del Consell Comarcal a quatre anys vista.\nÀUDIO: La presidenta del Consell Comarcal de la Conca de Barberà, Carme Pallàs, parla del canvi en el govern\nLa reconfiguració del ple comarcal també fa que siguin dues dones les que estiguin al capdavant del Consell Comarcal de la Conca de Barberà. Carme Pallàs n’és la primera presidenta i farà tàndem amb M. Assumpció Canela, que en serà la vicepresidenta.\nPel que fa referència a l’estructura organitzativa s’han produït diversos canvis. La conselleria d’Ensenyament passa a denominar-se conselleria d’Educació; La conselleria de Benestar Social passa a denominar-se conselleria d’Acció Social; La conselleria de Consum desapareix i les competències passen a la conselleria de Promoció Econòmica; La conselleria de Medi Ambient i la de Sostenibilitat, Paisatge i Agricultura es fusionen i se’n crea una de sola, la conselleria de Paisatge, Acció Climàtica i Agricultura; La conselleria de Promoció Econòmica i la conselleria d’Habitatge es fusionen en la conselleria de Promoció Econòmica i Habitatge; i les conselleries de Mobilitat, la d’Infraestructures i Telecomunicacions i la de Serveis Tècnics, es reestructuren en dues conselleries. La de Serveis Urbanístics, que inclou els serveis d’arquitectura tècnica i enginyeria, i la conselleria d’Infraestructures i Territori, que inclou els serveis d’informàtica.\nArticle anteriorMarcus Vinicius Teixeira deixa les parròquies de l’Espluga i Vimbodí per anar a Tarragona\nArticle següentBombers dona per controlat l’incendi de la Serra de Queralt


“Andorra és un gran camp de proves per emprendre”\nHa desenvolupat Paymeter, una app per pagar pàrquings. Llicenciat en econòmiques, s’ha proposat, juntament amb el seu company i cofundador de l’app, Ignasi Carod, a fer evolucionar la manera de fer pagaments a Andorra.\nCom sorgeix la idea de crear Paymeter?\nEns vam conèixer arran de coincidir en un projecte de l’empresa on treballava un amic. Tot va ser fruit de converses de cafè: ens en vam adonar que a Andorra hi havia una necessitat no coberta i que nosaltres podíem crear un negoci donant-hi solució.\nPaymeter et permet pagar les zones d’aparcament des de l’aplicació. Es tracta d’una qüestió estratègica a Andorra, perquè, per moure’s, quasi tothom ha de pagar pàrquing.\nPerò d’aplicacions per pagar pàrquings ja n’hi ha moltes, què diferencia l’app que han desenvolupat de les altres?\nDoncs ara ens trobem a la\nRespectant la seva empreneduria. Em Posa els pels de punta cada cop que sento equiparar a Andorra a "camps de proves" o "laboratoris". Doncs miri:No! No vull que el nostre país sigui ni de proves ni de laboratori.. Vull opcions realistes i ben estructurades, NO PROJECTES DE PROVA!


CiU rebutja la comissió sobre la reforma de la Constitució - Empordà\nPrquè creu que primer cal fer la consulta\nCiU rebutja la comissió sobre la reforma de la Constitució\nTurull subratlla que un estat propi no requereix canviar el text espanyol, sinó fer-ne un de català\n06.03.2013 | 00:11\nACN El portaveu de CiU al Parlament, Jordi Turull, ha rebutjat aquest dimarts la comissió sobre la reforma de la Constitució que planteja el PSC al Parlament perquè, a parer de Turull, primer cal consultar el poble i, en funció del resultat, decidir. I és que Turull ha remarcat que un estat propi no requereix canviar el text espanyol, sinó fer-ne un de català. Al seu parer, ara mateix hi ha instruments per poder consultar al poble, i no cal reformar la Constitució per fer-ho, sinó que és una qüestió de voluntat política. "Fem la consulta i en funció del resultat es veurà si cal reformar la Constitució o començar a bastir la constitució pròpia d'un estat català", ha conclòs.\nEn una línia similar, la portaveu parlamentària d'ERC, Marta Rovira, ha explicat que aquesta comissió no és cap prioritat per als republicans. De fet, Esquerra no és partidària de cap reforma constitucional, sinó d'assegurar que els catalans puguin tenir el dret a decidir el seu propi futur. En t cas, Rovira no ha avançat quin serà el vot dels republicans sobre la creació d'aquesta comissió. Al Congrés, ERC es va abstenir davant d'una proposta similar del PSOE.\nHoms insta el Parlament a ratificar el dret a decidir . Catalunya\nEl Parlament votarà la proposta sobre el dret a decidir. Catalunya


Cap Vermell - Festa grossa del Premi Cap Vermell 2012\nFesta grossa del Premi Cap Vermell 2012\nGustavo i Ses madones de sa llata recolliren el respectius guardons\nEl Teatre Municipal s'omplí amb motiu de la nostra gala anual\nAmb el Teatre Municipal ple i en un ambient de gran festa, l'Associació Cultural Cap Vermell va celebrar, el passat dissabte dia 23, la seva gala anual de lliurament dels premis que cada any atorga a persones i col·lectius que s'hagin destacat en el seu treball a favor del nostre poble. En aquesta ocasió, com molts deveu saber, els guardonats foren el pintor GUSTAVO i el grup de SES MADONES DE SA LLATA, el primer escollit directament per la junta de la nostra associació, i les segones pel sistema de votació popular. En qualsevol cas, dos premis molt merescuts i que vénen a sumar-se a la ja llarga llista de guardonats, en un reconeixement de mèrits que, amb aquesta, ja ha complert tretze edicions.\nA les 19 hores, tot estava a punt i el Teatre lluïa magnífic, amb un escenari perfectament decorat de la mà de Tino, un mestre en aquest art.\nI passats pocs minuts de l'hora prevista, començà una vetllada que s'allargà per més de dues hores, però que a ningú se li va fer llarga i que va discórrer segons el guió previst, sense el més mínim entrebanc. Els conductors de la gala foren els habituals Maria Vives i Lluís Cerrada, dos membres de Cap Vermell que ja hi tenen la mà trencada i que, una vegada més, se'n sortiren amb nota alta.\nAbans del lliurament de cadascun dels dos premis, poguérem assistir a la projecció de sengles audiovisuals. En el cas de Gustavo, el film que el precedí va ser "Una vuleta a Mallorca en camello", un film del cienasta Toni Bestard que rememora aquella eixida surrealista que el mateix Gustavo i el periodista Miquel Vidal realitzaren l'any 1964. La projecció, especialment per als que no tenien notícia d'aquella "volta" , va entusiasmar els assistents i ens mostrà un Gustavo jove i desinhibit i, en difinitiva, ens l'apropà encara una mica més. D'altra banda, i com a pròleg al lliurament del premi a "Ses madones de sa llata", el nostre imprescindible Suso Rexach ens oferí la seva versió en imatges de la història de l'obra de pauma a Capdepera, estructurada amb entrevistes molt il·lustratives i fent un repàs als esdeveniments recents que ens han reconciliat amb aquesta artesania local: el Mercat Medieval, l'Any de la Llata, la creació del Museu de la Llata, per a desembocar en la creació de l'Associació d'Amics de la Llata. En Suso, una vegada més, ens oferí un document impecable. Els dos realitzadors, Toni Bestard i Suso Rechac, presentaren personalment les seves obres respectives.\nEl nostre president, Pep Terrassa, fou l'encarregat de lliurar el guardó a Gustavo, mentre que el batle de Capdepera, Rafel Fernández va ser qui el va fer a mans de les "Madones de sa llata". Els guardonats els agrairen, un personalment, l'altre per boca de na Margalida Tous, com a representat del grup. El mateix batle, que assistí a l'acte acompanyat d'una nodrida representació de l'equip de govern, va dirigir unes paraules d'agraïment a l'un i les altres, per la tasca desenvolupada i per la seva contribució a fer millor la vida del poble, d'una manera generosa i altruista. També va voler, el batle, tenir unes paraules de reconeixement a la feina de l'Associació Cap Vermell, per la labor de més de trenta anys a favor de la cultura de Capdepera. Moltes gràcies, senyor batle.\nCom sempre, comptàrem amb el contrapunt musical per a amanir una mica més una vetllada ja prou farcida d'emoció, humor i bon gust. Cristina Colomer, al piano, i Tolo García-Plata, al clarinet, arribats expressament de Barcelona per a aquest acte, posaren el seu virtuosisme a contribució d'una vetllada magnífica, i el públic els ho va reconèixer amb una llarga ovació a cadascuna de les seves intervencions. I nosaltres, com no, els agraïm la seva presència en la festa dels Premis Cap Vermell, unes premis que amb l'actuació d'aquests dos músics s'acabaren de mudar amb el millor embolcall possible.\nDesprés de dues hores i busques de gala, arribà l'hora de brindar pels premiats i pels premis, per adesitjar-nos mútuament llarga vida i per a recordar-nos els uns als altres que, a Capdepera, cada any ens sobren motius per a sentir-nos orgullosos de fer part d'aquesta col·lectivitat. En el vestíbul del teatre s'hi serví un bufet gustòs, variat i molt ben presentat, i endolcit de la mà de Postres Navarro amb un assortiment de llaminadures irresistibles. També aprofitàrem per presentar i posar a la venda l'Anuari Cap Vermell 2012, un recull de més de 80 pàgines a tot color, que podeu adquirir per l'increïble preu de 5 euros en els llocs de distribució habituals.\nAllà, en el vestíbul del teatre, una de les "madones" guardonades, ens expressava la seva gratitud per aquesta festa i pel premi que els havíem lliurat. Però nosaltres li vàrem fer entendre que "Cap Vermell" no fa altra cosa que obrir els ulls del poble a la pròpia realitat, i que reconèixer els mèrits dels que treballen desinteressadament pel bé col·lectiu és un deure que tenim tots. I li vàrem fer entendre, sobre tot, que el mèrit no és de "Cap Vermell", sinó dels premiats. Nosaltres només hi posam la feina.


Estàs aquí:Inici / General / Tancament preventiu de la Biblioteca pel Covid 19\nD’acord amb les indicacions de l’Ajuntament de Santa Eulàlia de Ronçana dins les mesures generals per contenir l’expansió del COVID-19, des de divendres 13 de març i fins a nou avís:\nla Biblioteca Casa de Cultura Joan Ruiz i Calonja romandrà tancada.\nQueden, per tant, suspeses totes les activitats que teníem programades.\nPel que fa al servei de préstec de documents:\nPRÉSTECS: S’allarga provisionalment la data de venciment de tots els préstecs en curs fins el 21 d’abril de 2020. Només queden exclosos de la pròrroga els documents en estat Reclamat (més de 21 dies de retard).\nRESERVES: Els documents que es trobin a la prestatgeria de reserves es mantindran fins que el servei es restableixi i pugueu passar a recollir-les.\nOriol ha dit\nS’organitzarà algun sistema de préstec de llibres no-presencial? Igual que hi ha la bústia de retorn, que es puguin encarregar lectures i passar a recollir.\nHola Oriol, ens sap greu però no hem pensat cap sistema de préstec alternatiu o no-presencial. De moment renovarem els llibres que tingueu els usuaris en préstec fins que es restableixi el servei. Es tracta d’una situació molt excepcional, només podem esperar que això passi el més ràpid possible. I les mesures preses impliquen l’aïllament i evitar que la gent es concentri a la biblioteca, perquè no hi hagi més contagis.\nAtentament La Biblioteca de Santa Eulàlia de Ronçana.


Un gos es retroba amb els seus amos després d'esperar-los quatre anys al carrer\nUn gos a Tailàndia va esperar els seus amos en un mateix camí durant quatre anys. L'animal es va perdre quan la família va fer una parada en una gasolinera mentre estaven de vacances.\nLa senyora Pinnauchawet, en veure a l'animal tan sol i prim, va pensar que estava abandonat i va intentar emportar-se'l a casa seva. Però aquest, sempre escapava i tornava al mateix lloc de la ruta.\nUna dona li va portar menjar tots els dies\nCom que el gos no volia ser mogut del lloc, la dona li va portar menjar tots els dies. I si estava molt ocupada per anar-hi, la seva família alimentava Leo (el seu nou nom) en comptes d'ella.\nEls internautes es van emocionar amb la història i van compartir la ubicació de Leo a les xarxes socials, amb l'esperança de trobar els seus amos. Una família va contactar amb l'internauta que havia vist el gos i li van dir que era idèntic al seu, BonBon, que s'havia perdut feia quatre anys a prop del lloc on el gos ara esperava.\nVan seguir el seu camí sense ell\nEl propietari del gos, de cognom Noi, va explicar que anaven de vacances quan es van aturar en una estació de servei i es van adonar que BonBon ja no era al cotxe. Van estar hores buscant-lo pels voltants, no el van ubicar i van seguir el seu camí ja sense ell.\nLa família va creure que BonBon ja estaria mort i es van sorprendre quan el van veure a la xarxa. Van anar fins al lloc i van comprovar que efectivament era BonBon. En el retrobament, el gos es va emocionar tant com els seus amos, però quan van voler pujar-lo al cotxe, es va negar a seguir-los. Hi va haver diversos intents i tots van ser negatius.\nEl gos es va emocionar tant com els seus amos, però quan van voler pujar-lo al cotxe, es va negar\nLa senyora Pinnuchawet va fer una prova. Va provar de portar BonBon/Leo a casa seva, i l'animal va seguir-la amb total tranquil·litat. La família Noi es va adonar que BonBon ja havia triat la seva destinació.\nEls Noi van prometre tornar a visitar-lo de tant en tant i fins i tot s'encarreguen de les despeses de la seva cura mèdica que va començar aquest dissabte 14 de setembre, ja que pateix lepra, informa China Press.


Les víctimes despreocupades (però previstes) de SOPA i PIPA - Informàtica\nLes víctimes despreocupades (però previstes) de SOPA i PIPA\nEl furor alimentat per SOPA i PIPA que va donar lloc al esborrant la Viquipèdia, Reddit i WordPress, no mostren cap signe de desacceleració. Tanmateix, és interessant observar que sembla que la majoria de la gent no entén quin és l’objectiu final de SOPA i PIPA. Molts missatges d’advertència que es van mostrar durant l’apagada, inclosos els que van mostrar Reddit i Wikipedia, van proclamar la fi o l’alteració radical d’Internet si SOPA o PIPA es promulguen a la llei, però no van dir com.\nTot i que varia d’una publicació a una altra, SOPA i PIPA s’han descrit generalment com a lleis contra la pirateria. Això és cert, però com suggereix el nom complet de PIPA (PROTECT IP Act), aquestes factures són molt més que simplement tancant The Pirate Bay o el vostre servei de transmissió de música o pel·lícula pirata preferit. En realitat, si SOPA i PIPA es converteixen en llei, els titulars de drets nord-americans podran tancar milions de llocs web que abasten gairebé totes les empreses comercials, des de vendre productes farmacèutics falsos i bosses de Vera Wang fins a llocs que transmeten StarCraft 2.\nPer fer-vos una idea de l’escala de SOPA i PIPA, consulteu la llista d’indústries i organitzacions que donen suport H.R. 3261: Stop Online Piracy Act. És cert que la impressió i publicació, la televisió comercial i la indústria de l’entreteniment són partidaris, però en realitat són superats tant pels productes farmacèutics com pels Wine & Distilled Spirits. Heck, si necessiteu confirmació que no es tracta de pirateria, tingueu en compte que un dels principals partidaris de SOPA és el Indústria del tabac i dels productes del tabac. A la llista també hi ha els sindicats de la construcció i fins i tot el sector de funcionaris / empleats públics, cap dels quals té un vincle evident amb la pirateria, la infracció dels drets d'autor o el robatori de propietat intel·lectual.\nEn resum, doncs, els partidaris de SOPA i PIPA esperaven molt més que simplement eliminar la pirateria a Internet. Tant SOPA com PIPA són factures de gran abast que donen a gairebé qualsevol empresa nord-americana la possibilitat de tancar i eliminar un lloc web sense el degut procés.\nEl que segueix és una llista de llocs web que es podrien tancar si SOPA i PIPA passen a la llei. Quan hàgiu comprovat la llista i us hàgiu adonat que hi ha la majoria dels vostres llocs web preferits, no oblideu escriure-hi escriviu al Congrés i feu sentir la vostra veu.\nJustin.tv, Ustream, etc. - Un dels problemes més importants de SOPA és que requereix serveis en línia per examinar tot el que passa pel seu sistema. Justin.tv, que inclou una gran quantitat de jugadors en directe i càmeres web que reprodueixen música, es podria tancar.\nYouTube, Break, Cheezburger, etc. No cal dir-ho, però gairebé qualsevol lloc que allotja contingut multimèdia, ja sigui The Pirate Bay, Megaupload (!) O YouTube, és un joc gratuït que qualsevol empresa nord-americana pot tancar.\nFarmàcies en línia canadencs i internacionals - SOPA té una clàusula dirigida a qualsevol lloc que 'posi en perill la salut pública'. Aparentment, es tracta d’orientar llocs farmacèutics falsos (els que es filtren a la safata d’entrada de correu brossa), però la redacció del projecte de llei és tan vaga que es podrien tancar les farmàcies perfectament segures ubicades en altres països occidentals. Això podria tenir greus repercussions per als nord-americans que actualment estalvien molts diners comprant els seus productes farmacèutics en línia.\nBotigues de tabac i begudes barates - De la mateixa manera, si us agrada el licor o participeu en el 'baccy', la mateixa clàusula de SOPA podria significar que es tanca la vostra llicència fora de llicència no nacional preferida. Comenceu a veure per què SOPA compta amb patrocinadors tan amplis?\nobjectiu - Més enllà de la possibilitat de bloquejar els llocs infractors, SOPA també prohibeix (òbviament) les eines que poden eludir aquest bloqueig. objectiu és només un exemple, però fins i tot podeu estirar la clàusula d'elusió per incloure SSHing al vostre propi servidor dedicat fora dels EUA. La creació d'una llista d'adreces IP dels vostres llocs preferits, en cas que apareguin a la llista negra del DNS, també seria il·legal.\nXarxes socials, fòrums o gairebé qualsevol lloc 'compartit' - Un dels aspectes més importants de SOPA i PIPA és la responsabilitat que incideixen en els proveïdors de serveis. Històricament, als ISP, YouTube, Facebook i altres 'intermediaris' se'ls va concedir un port segur, sempre que compleixin les sol·licituds de retirada de la DMCA. Amb SOPA i PIPA, aquests serveis han de fer-ho supervisar els seus usuaris tot el temps. Si envio un fitxer a un amic i el meu proveïdor d'Internet no el detecta, el meu proveïdor d'Internet podria tancar-se. De la mateixa manera, si penjo una obra amb drets d'autor a un fòrum, aquest fòrum es podria tancar. SOPA i PIPA obliguen bàsicament que els proveïdors de serveis es converteixin en policies. Us deixaré esbrinar si és bo tenir milions de policies al web.\nEn conclusió, doncs, Reddit i Wikipedia no eren hiperbòlics quan van dir que SOPA destruiria el web, però ara ja sabeu per què. Si hem trobat a faltar un lloc web o servei important que afectaria SOPA o PIPA, feu-nos-ho saber als comentaris.\nper sobre de 100 càpsules\nllançament de coets Orion\ncom overclockar una CPU a 10 ghz


L'ERO de Hutchinson no afectarà els treballadors de més de 54 anys - Diari de Girona\nL'ERO de Hutchinson no afectarà els treballadors de més de 54 anys\nacn/ddg 28.11.2008 | 14:52\nEl Comitè d'empresa i la direcció de la multinacional Hutchinson de Palamós han arribat a un principi d'acord en relació a l'expedient de regulació d'ocupació (ERO) temporal que afecta a 449 treballadors del 473 que hi ha actualment en plantilla.\nSegons l'acord, l'empresa afegirà compensacions econòmiques a la prestació que els treballadors rebin de l'atur mentre duri l'ERO temporal. També 's'han pogut quadrar els calendaris perquè la gent no quedi regulada el 2008', ha explicat Albert Tabernero a l'ACN, delegat sindical de CCOO de Hutchinson, i els treballadors de 54 anys o més quedarà absenta de la regulació, perquè no pateixin pèrdues en temes de jubilació.\nLa regulació en principi comença ara, però els treballadors de la Hutchinson aprofitaran una 'bossa de vacances' que tenien acumulada individualment des d'un canvis que hi ha haver a l'empresa el 2005. D'aquesta manera, els treballadors faran aquestes vacances acumulades ara per poder començar a regular el 2009.\n'La direcció de l'empresa ha de ser transparent per garantir llocs de treball i la viabilitat a la nostre empresa', ha explicat Tabernero.\nLa planta que la multinacional té a Palamós, situada al paratge de la Pietat, fabrica components per a cotxes. Entre les peces que es fabriquen hi ha, per exemple, tubs d'aire condicionat. A més d'aquesta planta al Baix Empordà, la multinacional té altres centres de producció del grup Hutchinson en països de l'Europa de l'Est, com ara Polònia.


CiU amplia l’oferta d’estabilitat al govern en minoria fins a les eleccions\nMas celebra que el trencament «certifica el fracàs del tripartit» i qualifica ERC de «ploramiques»\nCiU donarà estabilitat política al govern en minoria del PSC i ICV no només fins al referèndum del 18 de juny, tal com s’havia compromès, sinó fins a les eleccions. Però l’executiu provisional haurà de limitar-se a «administrar la gestió del dia a dia, sense fer grans nous projectes, per deixar tot el terreny net i diàfan al futur govern». Aquesta és la condició que Artur Mas va posar a Pasqual Maragall, ahir en el quart d’hora de reunió, per donar-li suport parlamentari fins a la tardor. «Per sentit de país, fins al 18 de juny garantirem la mínima estabilitat necessària, la que calgui. I després també, no deixarem ningú a la intempèrie.»\n+ Maragall i Mas, ahir, abans de reunir-se un quart d’hora a la Generalitat. Foto: J.MARTÍN EFE\nMas ja gairebé va veure’s ahir futur president. «Catalunya pot i ha de tenir una situació diferent i millor, i la tindrà», va prometre després de celebrar que el trencament del govern «certifica el fracàs del Tinell i del tripartit». Mas va passar per la cara a Carod l’error d’haver fet Maragall president de la Generalitat: «Avui per als dirigents d’Esquerra deu ser un dia molt difícil perquè la seva gran aposta estratègica ha fracassat amb rotunditat, ha saltat pels aires», va dir, després d’esperar-se que el president d’ERC acabés la seva roda de premsa. Aquests retrets a Carod –«no és el moment de fer-se els ploramiques», va arribar a dir-li– van ser només un avanç de la valoració «solemne» que l’encara cap de l’oposició farà avui al Parlament. CiU hi reunirà, alhora, els seus diputats i diputades i les executives de CDC i d’UDC, que feia ja tres mesos i mig, des de la reunió de Mas i Zapatero, que no es reunien.\nEl president de CiU insistirà a reclamar a ERC que ara no intenti «capgirar» la situació i «convertir el fracàs rotund dels seus dirigents» en «una croada contra ells que no existeix» i en «una estratègia de supervivència política a qualsevol preu», va defensar ahir. Mas va explicar que quan va pactar l’Estatut a la Moncloa res feia pensar que «ERC acabaria descarrilant d’aquesta manera» sinó que «tots pensàvem» que aquest acord «mantindria el tripartit».\nEn la ràpida reunió d’ahir al despatx de Maragall, el líder de CiU va plantejar al socialista que si l’executiu del PSC i ICV es limita «a fer que les coses funcionin» i no a impulsar grans lleis, la federació està disposada a allargar la seva oferta d’estabilitat fins que es facin les eleccions. CiU, doncs, «està disposada a oferir» el mateix «sentit de país» que Maragall va demostrar ahir anunciant la convocatòria d’eleccions i el cessament dels consellers republicans que Mas tant havia demanat. No van parlar de cap data concreta per celebrar els comicis, més enllà de confirmar que s’hauran de fer abans que acabi l’any, «a la tardor», però Mas va mostrar-se disposat a pactar més endavant amb Maragall el dia exacte. El líder de CiU va assegurar també que en la reu nió el President li va agrair «l’actitud tant a Madrid com al Parlament» de la federació i el «paper significatiu» desenvolupat en la reforma estatutària.


Les bicicletes no es mengen: Records essencials\nÉs bo quedar-se a casa, amb un bon llibre o amb grans amics, però no ho és menys deixar-ho tot, volar pels cels i veure que hi ha ben poques coses tan boniques com les valls pirinenques des de l’aire. Marxar molt lluny, dient adéu als estanys, als pics amb taques de neu. Quan viatges, trobes, o més aviat comproves, que res no és com sembla i la vida és imprevisible.\nSempre he pensat que el temps passat a l’estranger m’havia d’aportar alguna mena de gran descobriment, sobre el món o sobre mi mateixa. En realitat, les coses trivials sovint prenen el lloc d’allò que se suposava que havia de ser transcendental. Els nostres records essencials, de color de joia o de tristesa, de ràbia, de fàstic i de por, es formen amb independència de les nostres preconcepcions. Ja tenen raó els creadors de la pel·lícula de dibuixos animats Inside out: a dins dels caps hi viuen donetes i homenets que porten els controls de totes les nostres reaccions. Pels passadissos de la memòria, hi passen revisors que buiden els prestatges de records que han deixat de tenir importància, i els envien allà on els fruits de la nostra imaginació infantil es converteixen en fum.\nFa mitja vida que vull tornar a Anglaterra. De l’estada a Paignton i Torquay, en recordo els berenars que es deien cream tea, panets dolços amb nata muntada i te amb llet, les passejades i les rialles amb les amigues. Recordo un alt castell que es creia infestat de fantasmes, i l’excursió nocturna amb escalons de fusta que cruixien. Per molt que intenti ubicar-lo ara, a partir de les fotos que trobo a la xarxa, no sé si es tractava de Powderham. Recordo un curri inventat per la nostra família d’amfitrions, propietaris d’un restaurant hindú, expressament per a la meva germana, i anomenat adequadament un curri Caterina. La platja i la pluja. La sidra que no ens venien si no portàvem passaport, perquè no es creien que alguna de nosaltres ja havia fet 18 anys. Aquelles botigues que tancaven abans que tinguessis temps de sortir de la classe i mirar-les. La catedral d’Exeter. Les excursions per Devon i Cornwall, cap a Land’s End. La por que fa passar per carrerons estrets, i que hi hagi un cotxe que va en direcció contrària, i que el conductor de l’autobús turístic en què vas es posi a l’esquerra. I naturalment, es posava a l’esquerra, tot intentant explicar-me acudits que encara no entenc. Les interminables converses amb un company de curs que es deia Hugo Vogel i tenia una xicota romanesa. Era de Bayreuth. Sí, crec que era de Bayreuth. O potser de Nuremberg. Un restaurant italià on em va semblar graciós demanar “espaguetis amb burro”, perquè no m’imaginava que el burro en qüestió era la simple mantega. Tots els records, els importants i els prescindibles, s’ajunten en un tot que es diu l’experiència.\nAra, al cap de molts anys, torno al Regne Unit, tot i que vaig a llocs diferents dels que vaig visitar quan estudiava. No es tracta d’una estada especialment llarga, uns dies de res, però també passarem per Irlanda. Per raons de treball, sovint he hagut d’explicar les coses que conec només dels llibres i articles: aquesta vegada, veuré Dublín, Cork i Belfast, Holyhead, Glasgow i Liverpool.\n(Publicat al BONDIA el 12 d'agost de 2015)\nText: Alexandra Grebennikova. Il·lustració: Cecília Santañes.\nPublicat per Alexandra Grebennikova a 1:45\nModels, poder i ulleres de mentida


- Fuga Anastomótica Cero La fuga anastomótica en Cirurgia Digestiva és la complicació mes dramàtica, a causa de l'elevada taxa de mortalitat que comporta a la prolongació de l'estada hospitalària, la disminució de la qualitat de vida del pacient i el pitjor resultat oncològic. Per això hem dedicat abundant esforç a l'estudi de tots els seus aspectes: prevenció preoperatòria, tècnica quirúrgica i detecció precoç\n- Investigació en Càncer Colorectal i Esòfag Gàstric. El Càncer del tub digestiu és una patologia amb alta prevalença en el nostre entorn. Per això ens dediquem a estudiar canvis en la tècnica quirúrgica que puguen millorar els resultats, junt amb l'anàlisi de noves tècniques d'estadificación radiològica i anatomo-patologica\n- Investigació en Patologia Inflamatòria Intestinal Estem estudiant noves tècniques radiològiques i intraoperatòries per a la correcta valoració dels pacients amb malaltia de Crohn, amb l'objectiu de millorar els resultats a curt i llarg termini dels pacients amb esta patologia\n- Investigació en Tècnica Quirúrgica. Estudi de noves tècniques per a millorar els resultats funcionals i la morbiditat a curt i llarg termini després de cirurgia per malaltia benigna i maligna del tub digestiu superior i inferior\n- Anatomia quirúrgica del tub digestiu. L'anatomia és la base de cirurgia i el coneixement anatòmic de la vascularització i drenatge kinfático és fonamental per a la realització d'una cirurgia radicalment oncològica. La nostra Unitat, en col·laboració amb el Grup Anatomo-Quirúrgic de la Universitat de València, està desenvolupant l'estudi de l'anatomia quirúrgica del tub digestiu, superior i inferior.\n- Ús de les ones electromagnètiques en el diagnòstic de la patologia oncològica del tub digestiu. Aquesta línia d'investigació té dos objectius: el primer és estudiar la possibilitat de diagnosticar tumors colorectals de forma precoç i fiable a través de l'estudi de la refracció de les ones electromagnètiques. El segon objectiu és potenciar la transmissió d'imatge per part de les càpsules endoscòpiques, estudiant propagació de les ones electromagnètiques a través del cos humà. Tots dos estudis s'estan desenvolupant amb el Grup Iteam de la Universitat Poltècnica de València.\n- Teràpia gènica en el tractament de les malalties inflamatòries intestinals: en col·laboració amb el Microcluster de teràpia Gènica de la Universitat de València s'està desenvolupant un model preclínic per a la trasnfección al còlon de gens d'interès per al tractament de la malaltia de Crohn.


ICV aprova presentar un concurs de creditors i un ERO per la situació econòmica del partit\nICV, abocada a la dissolució\nEl coordinador nacional ha anunciat la dissolució del partit quan s'hagi tancat el concurs de creditors i l'ERO que han aprovat de presentar\n06.07.2019 - 20:29\nActualització: 06.07.2019 - 22:29\nEl coordinador nacional d’ICV, David Cid, n’ha anunciat la dissolució quan s’hagi tancat el concurs de creditors i l’ERO anunciat avui a causa de l’endeutament –el deute ascendeix a 9,2 milions d’euros– i la integració dels militants a Catalunya en Comú. ‘Presentem un concurs que portarà segurament, per no dir pràcticament amb tota seguretat, a això. No sabem quant es pot allargar en el temps, dependrà de què duri el procés’, ha declarat als mitjans a la seu del partit.\nPrioritzaran que sigui un ‘procés ordenat’ i la dissolució no serà immediata, per la qual cosa la direcció continuarà exercint responsabilitat, vetllant perquè el procés sigui transparent i amb garanties, i donant les explicacions que calgui, ha dit.\nEl Consell Nacional ha pres aquesta decisió després d’haver-se reunit avui malgrat no ser en una situació d’insolvència. Tanmateix, l’anàlisi de la situació econòmica fa preveure que els mesos vinents sí que s’hi podrà arribar. ‘Per tant, per no entrar en una situació de degradació, que pugui afectar el conjunt de l’organització, es pren aquesta decisió’, ha afegit.\nSegons que ha explicat el partit en un comunicat, la situació econòmica és marcada per ‘un endeutament elevat’, acumulat al llarg dels anys, que s’ha anat reduint substancialment. El deute actual és de més de 9,2 milions d’euros, mentre que l’actiu és de 26 locals amb un valor de taxació de 8,2 milions. Afirmen que la seu nacional del Passatge del Rellotge no s’ha pogut vendre en les ‘condicions adequades per a amortitzar l’endeutament’.\nCid ha explicat que ICV és al corrent dels pagaments de les nòmines i de les obligacions fiscals i amb Hisenda, però que els mesos vinents ho preveuen ‘més complicat’ i ha defensat que han fet una gestió econòmica honesta. ‘En cap cas no ens han condonat mai cap deute bancari, a diferència d’alguns altres partits polítics, i a més no hem tingut mai cap cas de corrupció.’ També ha explicat que l’endeutament s’ha anat acumulant al llarg dels anys.\nICV té 26 locals en patrimoni, taxats en prop de 8,2 milions d’euros. Si bé els han provat de vendre per sufragar el deute en els termes necessaris per fer front a les obligacions –especialment la seu nacional–, no han reeixit. A més, Cid ha reconegut que ‘la construcció de processos de confluència’ amb més formacions ha impedit que ICV es presentés a les eleccions d’ençà del 2014, la qual cosa ha fet que els seus ingressos hagin disminuït.\nQuant a l’ERO, acordat amb el conjunt dels treballadors, n’afectarà setze, a qui Cid ha agraït la tasca al partit, ‘pels quals la direcció només té paraules d’estima’, ha dit.\nA més, ha reiterat que la dissolució no és immediata, ha destacat que no ha estat una decisió senzilla, que ha estat un moment emotiu i que els militants continuaran defensant ‘la gent més vulnerable, un món més just i, com a espai verd, la lluita contra el canvi climàtic’. ‘Sobretot això ha aportat ICV a la política catalana: la defensa del medi ambient i les majories d’esquerres, que és el llegat que deixa ICV’, ha valorat. També ha celebrat tota la feina feta a Catalunya.\nEl partit va decidir l’any 2013 en la desena assemblea nacional d’obrir un procés de confluència amb altres forces polítiques i socials. Per això darrerament no s’ha presentat a les eleccions al parlament, municipals, europees i espanyoles. En el comunicat, la formació defensa que els ecosocialistes continuaran compromesos amb els ‘drets socials i nacionals’ la millora de les condicions de vida de les classes populars i la transformació de la societat en un sentit ecologista, feminista i socialista.


La XIV Rústic Festa omplirà de vida el nucli de Castelló el dissabte 19 d’agost | Terres de Mestral\nLa XIV Rústic Festa omplirà de vida el nucli de Castelló el dissabte 19 d’agost\nEl dia abans, el 18 d’agost, a aquest poble medieval del municipi de Vandellòs i l’Hospitalet de l’Infant, que s’està recuperant, tindrà lloc la Nit de Latin Jazz\nEl dissabte 19 d'agost, a Castelló, un nucli gairebé deshabitat del municipi de Vandellòs i l'Hospitalet de l'Infant, tindrà lloc la catorzena edició de la Rústic Festa. L'Associació Masia de Castelló, que és l’entitat que organitza aquest esdeveniment amb el patrocini de l’Ajuntament de Vandellòs i l’Hospitalet de l’Infant i la col•laboració de diferents entitats i empreses locals, ha programat per aquest dia diverses activitats, adreçades al públic familiar.\nAquests actes començaran a les sis de la tarda i duraran fins a la matinada. Per als més petits, hi haurà jocs tradicionals, espectacles infantils i tallers (de pintar cares, de fer cistells i bosses d’olor, de passejar amb poni). També en horari infantil, de tarda-vespre, s’oferirà la Trobada d’ acordionistes infantils.\nI per a la nit, més de cara al públic adult, hi ha previst el tradicional sopar a la fresca, la Trobada d'Acordionistes, amb la participació d’Acordionistes del Pirineu; el concert del grup de “folkcalentó” Roba Estesa; l’actuació del DJ Ceba i zona chillout amb cocteleria.\nLes entrades costen 8 euros per als adults; i 3 euros per als infants de 6 a 14 anys (per als menors de 6 anys l’entrada és gratuïta). Si es compren de manera anticipada (a través del web www.masiacastello.cat), inclouen una beguda.\nEl 18 d’agost, la Nit de Latin Jazz\nEl divendres 18 d’agost, un dia abans de la XIV Rústic, la Masia de Castelló acollirà la Nit de Latin Jazz. En el marc d’aquest acte cultural, hi actuaran, a partir de les 22h, el pianista i compositor Jordi Barceló, fill de Vandellòs; el guitarrista Manuel Alonso i el percussionista Pablo Gómez. A més, s’hi recuperarà la cançó “Castelló de Montaña”, que serà interpretada pel seu autor, Enric Farnós, “el Nelo de l’Hospitalet de l’Infant”, acompanyat per un conjunt de veus corals i per Jordi Barceló al piano. Aquesta és una cançó dels anys quaranta, molt recordada pels veïns, perquè es cantava a les festes i emissores de ràdio d’aleshores.\nEls diners recaptats amb les entrades (que tenen un preu de 6 euros; o de 10 euros, en el cas dels abonaments per la Nit de Latin Jazz i la Rústic Festa) es destinaran a la rehabilitació de la casa de Cal Santo de Castelló.\nCom la Rústic Festa, aquest esdeveniment està organitzat per l’Associació Masia de Castelló, amb el patrocini de l’Ajuntament de Vandellòs i l’Hospitalet de l’Infant; i la col•laboració de diverses entitats i empreses locals.\nCastelló és un poble medieval del municipi de Vandellòs i l’Hospitalet de l’Infant, enclavat entre muntanyes, que quedà deshabitat a la meitat del segle XX. La seva decadència física s’aturà quan l’any 1997 es constituí l’Associació Masia de Castelló i organitzà el seu primer pessebre vivent.\nPoc a poc Castelló, ha recuperat carrers, parets, eres, cases i algun sostre, aleshores mig enrunats i amagats sota la vegetació. Però no només ha recuperat el seu aspecte físic, sinó també, cada Nadal i cada estiu, la seva vida, aquella que havia tingut a principis del segle passat, quan hi habitaven prop de 120 persones.\nMés informació a: www.masiacastello.cat i a www.vandellos-hospitalet.cat\nSant Joan 2018 a Vandellòs i l'Hospitalet de l'Infant\nA Hospitalet de l'Infant\n21:00h Sopar popular amb coca de Sant Joan i cava. Plaça Coll de Balaguer\nCelebració del 25è aniversari del Grup de Dones Blanca d’Anjou\nEl Grup de Dones Blanca d’Anjou farà enguany 25 anys.\n"Fruits de la Terra" 7a fira de producte local, cuina i clotxa de les Terres de Mestral\nJa tenim ben a prop la 7a Fira "Fruits de la Terra", fira de producte local, cuina i clotxa de les Terres de Mestral.\nEl Festival Internacional de Guitarra de l’Hospitalet de l’Infant 2018\nEl Festival Internacional de Guitarra l’Hospitalet de l’Infant 2018, que se celebrarà del 25 al 29 de juliol, estarà dedicat a la música de cambra.\nStand Up Paddle Surf Arenal Hospitalet de l'Infant\nTerres de Mestral a vista d'ocell


Domaine de l'Espagnac Portiragnes França - Ofertes d'hotels amb els MILLORS DESCOMPTES EN LÍNIA\nRD 612, Portiragnes, Portiragnes, França, 34450 - Veure al mapa\nEl càmping Domaine de l'Espagnac està situat a Vias i ofereix una piscina exterior, una piscina coberta i Wi-Fi gratuïta. L'allotjament disposa de terrassa, zona d'estar i cuina americana completa amb microones i nevera. El bany privat inclou banyera o dutxa. Les habitacions també tenen vista sobre el jardí. El Domaine de l'Espagnac acull un spa i centre de benestar, un restaurant i una zona privada de platja. També ofereix personal d'animació, una discoteca i instal·lacions per a reunions. A l'establiment o als voltants podreu practicar diverses activitats, com ara ciclisme. A més, hi ha aparcament gratuït. Aquest càmping es troba a 207 km de l'aeroport de Marsella-Provença.\nCal que informeu el Domaine de l'Espagnac de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 300 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nTots els tipus de viatgers (399) Parelles (92) Viatgers en solitari (8) Famílies amb infants petits (225) Famílies amb infants grans (30) Grups (41)


El Festival Clam s´apunta a la Festa del Curtmetratge aquest vespre a Navarcles - Regió7 :: El Diari de la Catalunya Central\nEl Festival Clam s'apunta a la Festa del Curtmetratge aquest vespre a Navarcles\nL'organització del certamen de cinema solidari projectarà al Centre Cultural La Creueta quatre peces que tracten la identitat i la memòria\nredacció 20.12.2016 | 21:27\nUn moment del curtmetratge ´O corpo de Afonso´\nEl Centre Cultural la Creueta de Navarcles acollirà aquesta nit (21 h) la projecció de quatre projectes cinematogràfics de curta durada en el marc del Dia Més Curt-La Festa del Curtmetratge, una iniciativa que se celebra arreu del món. La vetllada, d'accés gratuït i no recomanada per a menors de 12 anys, tindrà una durada de 72 minuts i girarà a l'entorn dels temes de la identitat i la memòria.\nL'organització de la trobada va a càrrec del Festival Internacional de Cinema Solidari de Navarcles (CLAM), que s'afegeix d'aquesta manera a un projecte que va néixer el 2011 i que l'any passat es va estendre a mig centenar de països. La intenció és posar en relleu el valor cinematogràfic dels curtmetratges, uns treballs que sovint viuen a l'ombra dels seus germans grans, els llargmetratges.\nLa data escollida, a més, té el valor simbòlic que és el solstici d'hivern: per tant, el 21 de desembre és la data del dia més curt de l'any. Diverses ciutats d'arreu de Catalunya, com Puigcerdà, prenen part en la iniciativa, que va arrencar el cap de setmana passat i culmina avui, dimecres, amb festivals implicats com el Mecal, el Filmets, l'In-Edit, el d'Animació de Barcelona i el de Sitges.\nLa sessió d'aquesta nit a la localitat bagenca porta el nom de Perles i presenta quatre petites (de minutatge) grans produccions del gènere del curtmetratge. Els quatre treballs que es presentaran tracten la qüestió de la identitat i la memòria, i tres són fets aquest segle.\nCorpo de Afonso (Portugal, 2013) és una peça de 32 minuts del realitzador João Pedro Rodrigues que planteja una pregunta inquietant: com devia ser el cos del primer rei de Portugal, Alfonso Enríquez? La història ha mitificat la seva figura, però l'enigme persisteix. Per cercar una resposta, el curtmetratge mostra el càsting al qual se sotmet els candidats a encarnar el físic del monarca.\nMarie-Catherine Theiler és la directora de Trinkler (Suïssa, 2010), un curt de 10 minuts que proposa a l'espectador la recerca del nexe comú entre personatges amb oficis aparentment tan diferents com un òptic, un músic i un criador d'ovelles. Els Alps suïssos són el marc que acull aquesta història.\nUna altra indagació en el concepte de la identitat individual és la que desprèn Madres (Espanya, 2006), una cinta de 22 minuts de Mario Iglesias. La trama presenta una mare que demana a un pintor un retrat del seu fill, mort als vuit anys. Però com a model li dóna un retrat del pare de la criatura.\nEl curt més antic, i el més breu, és Neighbours, de 8 minuts i del 1952, signat pel canadenc Norman McLaren. Dos veïns viuen en perfecte harmonia fins que entre les seves cases hi neix una flor bonica. La situació, aleshores, canvia.\nMEMORIA.CAT La recerca apropa els fets a les noves generacions.


ATENCIÓ SANITÀRIA - Centre Jove d'Atenció a les Sexualitats (CJAS)\nRetard de la regla i cicle menstrual\nSexe i COVID\nCursum 21 Violències masclistes\nCruïlles. Atenció LGTBI\nEquitat menstrual #JoMenstruo i equitat contraceptiva\nLa sexualitat d’adolescents i joves\nSobre les ITS\nScience shop. Dones i salut mental\nSOBRE L'ATENCIÓ SANITÀRIA\nSovint costa saber quan hem d’anar anar a la una revisió de salut amb la professional sanitària de referència (ja sigui llevadora, metgessa o ginecòloga.. ) Doncs has de saber que no hi ha cap edat concreta per anar visitar-te però potser et pot ajudar el següent:\nSempre pots demanar hora quan tinguis dubtes sobre el cicle menstrual, mètodes, relacions sexuals…\nSeria recomanable (cas que siguis noia) que et visitessis al teu centre de salut sexual i reproductiva als tres anys després d’haver iniciat relacions sexuals o a partir dels 25 anys.\nI segur que hi hauries d’anar quan:\ntinguis molèsties quan tens relacions sexuals\nnotis picors genitals\nnotis canvis en el fluix vaginal\nnotis alguna lesió als genitals\nvulguis començar mètodes anticonceptius hormonals. Et recomanem que no utilitzis cap mètode hormonal (ex. pastilles, anell, implant…) sense comentar-ho prèviament a una professional sanitària.\nA quina edat hem d’anar les noies a la consulta ginecològica?\nQuan pensem en tenir relacions sexuals, una de les emocions que podem sentir és la por. Això pot passar perquè sovint és parla de la sexualitat anomenant només els riscos. I Llavors se’ns barregen les ganes i el desig amb la preocupació i la inseguretat respecte a les infeccions de transmissió sexual (ITS) o l’embaràs no previst.\nÉs cert que tenir relacions sexuals pot implicar certs riscos, però la bona noticia és que nosaltres podem controlar aquests riscos! Les ITS o els embarassos no passen per atzar!\nLa responsabilitat de tenir cura del teu cos i la teva salut és teva, però és important pensar que si compartim la nostra sexualitat amb altres persones, hem de tenir cura també dels seus desitjos, necessitats i… de la seva salut. No importa si és una relació llarga o esporàdica. A més de compartir plaer és fonamental també parlar de com protegir-nos, de com cuidar-nos.\nEl CJAS hi ha professionals sanitàries (infermera, llevadora, ginecòloga) que miraran de resoldre el dubtes que puguis tenir. Si necessites una visita sanitària ens pots contactar al CJAS\nL’atenció sempre es farà amb la màxima cura, respecte i confidencialitat.\nPots demanar cita trucant al 93.415.10.00\nQUÈ FEM AL CJAS EN RELACIÓ A L’ATENCIÓ SANITÀRIA?\nT’oferim la possibilitat que et visita una professional sanitària per resoldre el teu dubte o problema.\nLes revisions ginecòlogiques amb citologia només s’aconsellen a partir del tercer any d’haver mantingut relacions sexuals coitals o bé a partir dels 25 anys.\nCopyright © 2021 | Associació de Planificació Familiar de Catalunya i Balears. Política de privacitat i protecció de dades.


La Mostra Gastronòmica de la Garrotxa ja escalfa els fogons | NacióGarrotxa\nper Redacció , 17 d'octubre de 2018 a les 08:00 |\nLa Mostra Gastronòmica de la Garrotxa ja escalfa els fogons. La 34a edició del cicle aplegarà un total de 17 establiments de la comarca i s'allargarà del 25 d'octubre al 25 de novembre. Aquest aparador gastronòmic té com a principal objectiu promocionar el territori a través del producte local, de proximitat, i del seu productor, amb una cuina que combina la tradició i la història de tots aquests anys, amb les tendències culinàries actuals.\nEl tret de sortida de la mostra el dona un sopar amb una representació de cuiners de restaurants de la Garrotxa -de l’Associació d’Hostalatge, del Col·lectiu Cuina Volcànica i els dos establiments amb Estrelles Michelin-. Oferiran un sopar format per un variat aperitiu elaborat pels diferents restaurant i un plat principal i les postres realitzades pel restaurant Les Cols.\nEl sopar també servirà per premiar aquelles empreses, associacions o estaments que treballen per a la promoció del territori, així com l’homenatge a una família del món de l’hostaleria. Aquest any, el Volcanet d’Or serà per RCR Aranda Pigem Vilalta Arquitectes, per la seva trajectòria professional, tant a nivell nacional com internacional. Es vol reconèixer la realització d’un treball de dimensió global des d’una òptica local, encaixant les seves obres amb el paisatge que les envolta, com és el cas del saló de banquets de Les Cols on es farà el sopar.\nPresentació de la Mostra Gastronòmica de la Garrotxa. Foto: Martí Albesa\nEl Volcanet d’Argent serà per l’empresa Jordi Oliveras S.L. Vins Licors i Caves, pel suport continuat a l’Associació d’Hostalatge de la Garrotxa, i pels més de 70 anys dedicat a la venda de vins, primer al detall, i després també altres begudes, a través de la distribució a empreses d’hostaleria. Finalment, l’Homenatge serà per a la família Solé Niubó i Angelats del Restaurant i Saló de Banquets La Torre dels Til·lers de Les Planes d’Hostoles, per la seva trajectòria, i pels més 20 anys dedicats de manera activa a l’associació, com a membre de junta i com a president de 2003 a 2007.\nPer altra part, del 25 d’octubre al 25 de novembre es podran degustar els menús de la mostra en els diferents restaurants participants. Uns menús que inclouen el plat del dia del sopar, i que es poden consultar en el fulletó editat de la mostra o a al web garrotxahostalatge.cat.\nSocietat, Mostra Grastronòmica de la Garrotxa, gastronomia, RCR Arquitectes


Vacunar contra el Meningococ C | Consumer\nVacunar contra el Meningococ C\nNo existeixen vacunes per a tots els tipus d'aquest bacteri, que provoca malalties com la meningitis i la septicèmia\nLa malaltia meningocòccica és poc freqüent, encara que greu. En general, es manifesta com a meningitis (inflamació de les membranes que recobreixen el cervell) o com a septicèmia (infecció de la sang). El bacteri que la produeix es diu Meningococ i s’allotja en la gola de les persones, que poden ser portadores sanes. El germen del meningococ té deu famílies diferents, entre la qual es troba la C. Aquesta branca no és la que més casos de meningitis ocasiona en el nostre mitjà, però és l’única contra la qual s’ha pogut desenvolupar una vacuna molt segura i eficaç. De moment, no existeix una vacuna preventiva per al meningococ B, el més freqüent a Espanya.\nEficàcia que supera el 98%\nEl Meningococ es pot propagar per la tos, els esternuts o pel contacte directe, com el del petó en la boca. No obstant això, no és fàcil contreure la malaltia ja que, en general, es necessita convivència o contacte estret amb la persona malalta. A més, es tracta d’un bacteri molt fràgil, que no resisteix les condicions del medi ambient. Per això, no és necessari desinfectar els ambients ni els objectes que estan en contacte amb una persona malalta.\nDesprés d’un període d’incubació que varia de 2 a 10 dies, la malaltia meningocòccica té un començament sobtat, amb febre, cefalàlgia intensa, nàusees i sovint vòmits, rigidesa del clatell i erupció petequial amb màcules rosades i fins i tot vesícules. Aquesta erupció es deu a petits vessis interns de sang. De vegades, la malaltia evoluciona de manera fulminant amb prostració sobtada i equimosis. Per aquest motiu, malgrat els avanços mèdics, la letalidad del meningococ oscil·li entre el 5% i 10% dels casos.\nEls símptomes que han de donar l’alerta són:\nFebre alta, que es manté durant hores i que no baixa malgrat la medicació.\nDesorientació i mal estat general.\nPetites taques vermelles en la pell, que no desapareixen en pressionar-les amb el dit.\nEn l’actualitat, per prevenir l’acció del meningococ, solament existeixen vacunes conjugades enfront del serogrup C. Aquestes vacunes són de recent desenvolupament i les dades disponibles indiquen una bona resposta immunològica, que aconsegueix entre el 98% i el 100% d’eficàcia. Així mateix, existeix evidència de llarga protecció, ja que el compost indueix memòria immunològica. La sèrie habitual de vacunació inclou tres dosis, que se subministren als 2, 4 i 6 mesos d’edat.\nLes reaccions adverses, en general, són lleus i apareixen d’un a tres dies després de la vacunació. En els lactants solen consistir en la inflamació a la zona en què es posa la vacuna, febre moderada i irritabilitat.


12 I 13 DE JULIOL: JORNADES CATALUNYA LLIBERTAT I DIGNITAT – PedalemPerLaIndependència\n12 I 13 DE JULIOL: JORNADES CATALUNYA LLIBERTAT I DIGNITAT\nVine i participa de les dues pedalades populars que hem organitzat conjuntament amb el Diari El Punt Avui.\nLa Primera és per ciclistes ja iniciats en la btt i una mica preparats i la segona és per compartir amb la família.\nData: Diumenge 13 de juliol\nHorari: de 08.00 h a 11:00 h\nEl punt de concentració per a la sortida és el Pavelló de Fontajau a les 08:00h del matí.\nEl recorregut és pujar al santuari dels Àngels per camins, anar cap a Sant Miquel i tornar cap al pavelló de Fontajau on ja ens esperaran per fer la segona pedalada familiar\nHorari: de 11.00 h a 12.30 h\nEDUARD SADURNÍ FUNDADOR I ÀNIMA DE PEDALEM PER LA INDEPENDÈNCIA\n“Si pedalem, res no ens podrà aturar com a país”\n“Sumo dos projectes de vida: la salut i Catalunya. Anem de Barcelona a Brussel·les en bicicleta per internacionalitzar el procés”\nEduard Sadurní, a les escales de la Catedral de Girona, és un jardiner apassionat que ha fet de la salut i Catalunya un autèntic projecte de vida. Per celebrar que havia superat un càncer, va crear Pedalem per la Independència.\nQuè és Pedalem per la Independència?\nUna entitat sense ànim de lucre que es basa en la il·lusió per la vida, que pretén incentivar els catalans a pedalar a favor del procés sobiranista perquè ens farà més bones persones.\nQuan, com i per què neix?\nNeix el 2013. Feia 10 anys que havia superat un càncer i tenia molt clar que volia celebrar-ho fent esport. I la millor opció era fer-ho trepitjant el país i portant l’estelada per tot el Principat. Així ajuntava dos projectes de vida: la salut i Catalunya. Si pedalem, empenyem, ens il·lusionem, treballem, ens entusiasmem i lluitem per la independència, no hi haurà res que pugui aturar aquest país. Volia fer entendre que, si tens un projecte i t’hi il·lusiones, no hi ha cap obstacle que et pugui aturar, encara que hagis de lluitar contra un càncer.\nQuines activitats han organitzat?\nLa principal és la pedalada que vam fer l’any passat per les 41 comarques del Principat durant 41 dies, amb uns 250 ciclistes que s’anaven afegint en les diferents etapes. Vam començar a Girona el dia 1 d’agost i vam acabar el 10 de setembre al Palau de la Generalitat, després de recórrer tot el país. A més de pedalar, vam fer un munt d’activitats paral·leles a cada capital de comarca, on fèiem nit. Tot plegat va resultar una iniciativa popular, festiva, esportiva, cultural, reivindicativa, saludable, alegre i entusiasta. El 22 de març passat vam organitzar la Fira Estelània a Girona, en la qual va participar l’ANC muntant les taules de Signa un vot.\nAra organitzem aquesta pedalada familiar. Per què hi ha de venir, la gent?\nÉs molt senzill: salut i Catalunya. Participant en la pedalada faran salut, tant des del punt de vista físic com mental, perquè coneixeran persones entusiastes, alegres i apassionades. Així es creen les complicitats necessàries per empènyer per un projecte en comú: Catalunya.\nQuin projecte tenen entre mans?\nEn tenim més d’un, però el més gros és anar, aquest agost, de Barcelona a Brussel·les en bicicleta per ajudar a internacionalitzar el procés. Pedalarem durant 16 dies, per etapes. Estem treballant per acabar la ruta amb un acte institucional a Brussel·les amb els eurodiputats catalans. Les inscripcions encara estan obertes. Hem entrat la iniciativa al web català de www.totsuma.cat, de microfinançament, per qui hi vulgui col·laborar. I un altre projecte és que he escrit un llibre.\nSí. Hi he dedicat l’hivern i ara estem treballant amb l’editorial per treure’l a finals d’agost. A partir de les vivències de la pedalada de l’any passat, he intentat fer un paral·lelisme entre l’actitud coratjosa que cal tenir per superar un càncer i l’actitud que ens cal, com a poble, per recuperar la llibertat.


Yangshuo Garden Youth Hostel Yangshuo Xina - Ofertes d'hotels amb els MILLORS DESCOMPTES EN LÍNIA\nMu Shan Village, Àrea Escènica Sanjie Liu, Yangshuo, Xina, 541000 - Veure al mapa\nBarri Àrea Escènica Sanjie Liu Ribera del Carrer Oest West Street Terminal Nord de Bus de Yangshuo Riu Yulong West Street West Street West Street West Street West Street\nSituat en el cor de Àrea Escènica Sanjie Liu, Yangshuo Garden Youth Hostel és un lloc ideal des d'on descobrir Yangshuo. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Impressió Sanjie Liu, Dengziyan, Carrer Oest.\nA Yangshuo Garden Youth Hostel, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix servei d'habitacions 24 hores, Wi-Fi gratuït en totes les habitacions, recepció 24 hores, magatzem d'equipatge, aparcacotxes.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Yangshuo, faci de Yangshuo Garden Youth Hostel la vostra llar.


març | 2014 | Músics i músiques\nTriem un compositor\n30 març 2014 P 5Ana Andrés\n30 març 2014 1rAna Andrés\n18 març 2014 P 5Ana Andrés\nAquesta setmana els nens i nenes de P5 hem fet tocat les campanetes. Entre tots hem anat construïnt una melodia molt coneguda per a nosaltres, Quan les oques van al camp, que prové de la cançó francesa Ah vous dirai-je maman. Una melodia que Mozart va adaptar i en va escriure 12 variacions.\nEn el vídeo següent veureu el resultat final de la recerca de totes les notes de la cançó. Penseu que ho hem fet nosaltres sols! Som uns autèntics artistes!\nEL BALL DELS POLLETS\n9 març 2014 P 3Ana Andrés\nJa sabeu que als nens i nenes de P3 ens entusiasma ballar i moure’ns seguint el ritme de la música. Aquest curs hem ballat com hipopòtams, com gats, com tortugues, com peixos…i aquesta vegada, ho hem fet com pollets!\nHem estat escoltant el Ball dels Pollets en la seva closca de Mussorgsky i ens hem mogut com autèntics pollets.\nAquí teniu la música per si voleu ballar també a casa i teniu també la versió d’Isao Tomita que ens ha agradat molt!\nUN TROMBÓ A L’ESCOLA!\n9 març 2014 2nAna Andrés\nEl passat dijous 6 de març el Lluc Morte de 2n ens va portar el seu trombó perquè tots els companys i companyes el poguéssim veure i escoltar. Però no va venir sol! El seu professor de trombó, el Xavier Gil, va venir a l’escola per explicar-nos un munt de coses sobre aquest instrument de vent metall i per acompanyar al Lluc en un mini concert que a tots ens va encantar.\nEstem molt agraïts al Xavier per haver vingut i al Lluc per ensenyar-nos aquest instrument tan xulo!


Anna Puig: «La jugadora 16 va ser determinant per guanyar»\nJugadora de rugbi, es va proclamar campiona d'Europa en un partit que va batre rècord d'assistència a Espanya.\nDiumenge, 14/04/2019 | Actualitzada 15/04/2019 - 19:35\nLa selecció espanyola de rugbi femení es va proclamar campiona d’Europa per setena vegada el 30 de març passat. La final, on 'Les Lleones’ van vèncer Holanda per 54 a 0, va registrar un nou rècord d’assistència en un partit de rugbi femení a Espanya, tal com va confirmar la Federació Espanyola de Rugbi: 8.900 espectadors. Entre les guanyadores hi va haver la catalana Anna Puig (Barcelona, 1999), capitana del Sènior Femení de la U.E. Santboiana, club de rugbi més antic de l’Estat.\n–Comencem pel principi: enhorabona.\n–Moltes gràcies. Aquest Campionat d’Europa és el meu segon títol internacional absolut; l’any passat ja vaig estar en la consecució de l’Europeu de Bèlgica.\n¿Com van viure el rècord d’assistència?\n–Molt positivament: la jugadora 16 va ser determinant per guanyar. Sabem que és fonamental per arribar al Mundial. Ens va sorprendre tanta gent i mola molt tenir un Central ple, com si juguessin els nois.\n–Una altra bona notícia per a l’esport femení.\n–Sí, la veritat és que estem molt contentes amb com se’ns està tractant. Últimament se n’està parlant bastant, d’esport femení.\n–¿Per què va triar el rugbi i no un altre esport?\n–Perquè anava als entrenaments del meu germà, que ja jugava a Sant Boi. Em van deixar un dia entrenant amb els petits i vaig seguir. La meva mare ni recorda a quina edat vaig començar, però se suposa que als 5 anys.\n–A part del rugbi, ¿qui és l’Anna Puig?\n–Estic a segon de Medicina, m’atreu molt ser forense. Entre la carrera i les 13 hores setmanals que inverteixo en el rugbi comptant gimnàs, entrenaments a Sant Boi i amb la catalana, acostumo a estar ocupada [riu].\n–Va començar jugant amb els nois. ¿Com va ser el canvi?\n–Sí, als 16 et passen amb les noies. Amb els nois potser era més bèstia, més dinàmic... sempre dic que les noies ens preguntem més per què fem tal jugada o ens preocupem més pel que ens dirà l’entrenador si ho fem malament.\n–¿Ha viscut alguna mala experiència, potser masclista, en el rugbi?\n–Personalment, no. En el rugbi hi ha molta cordialitat, i això m’agrada especialment. Si l’àrbitre diu que no és assaig, no és assaig. No se li discuteix. Quan fas la marca i xutes a pals per transformar, tothom calla: silenci absolut per al xutador. Ho vaig notar molt a la final.\n–¿I quin és el seu millor record de tots aquests anys?\nFa dues o tres temporades, quan estàvem pendents de descendir, però vam guanyar al nostre estadi, el Baldiri Aleu. Tothom ens va venir a animar i vam jugar molt bé.\n–Parli’m de com es porta això de jugar al club de rugbi espanyol més antic.\n–Ara no ho noto tant, però de petita sí que, quan ens guanyaven, escoltaves el típic "buah, ¡hem guanyat a Sant Boi!" (riu). La gran diferència per a mi és que això és un club i passes per totes les categories. Per exemple, altres equips no tenen escola; això és el que m’agrada del club.\n–¿I en la selecció?\n–L’ambient és molt bo i, tot i que hi va haver un canvi generacional després del Mundial, no es nota la diferència. Gairebé totes estudiem, excepte les que treballen i han de demanar un dia sense sou, perquè és el que hi ha aquí... de totes, potser una o dues es guanyen la vida amb el rugbi.\n–¿S’ha plantejat deixar el rugbi?\n–Sempre he dit que, si arribes a uns Jocs Olímpics, l’endemà ho deixes. Perquè és el màxim a què pots aspirar com a esportista. Si m’ho puc compaginar, genial, però tinc clar que m’atreu ser forense i m’agradaria treballar d’això.\nRècord mundial d'espectadors en el futbol femení: 60.739 persones a l'Atlètic-Barça\nTemes: Rugbi Esport femení Gent corrent


Tècnics i el sector fruiter de la Ribera d'Ebre visiten els camps de les futures plantacions de kiwi | Aguaita.cat\nper Aguaita.cat , Ribera d'Ebre, 4 de març de 2021 a les 18:47 |\nMoment de la visita amb les productors de la Ribera d'Ebre | Cedida\nTècnics especialistes en cultius de fruiters i de kiwi de l’IRTA i una representació del sector fruiter de la comarca de la Ribera d’Ebre van visitar ahir diferents camps proposats per fer-hi les plantacions de kiwi esta tardor. La introducció de plantacions de kiwi a la zona és una de les propostes del Pla de diversificació de cultius que promou el Departament d’Agricultura per fer front al virus de la sharka que ha originat danys molt greus als fruiters de pinyol.\nEs tracta d’una prova pilot que va anunciar la consellera Teresa Jordà el passat mes de novembre i que permetrà identificar una sèrie de parcel·les amb diferents tipologies de sòls i característiques climàtiques diverses situades a la Ribera d’Ebre. Estos camps experimentals hauran de servir per valorar si realment és viable el cultiu del kiwi en esta comarca, amb quines varietats, i quins problemes s’hi observen. Serà un banc de proves obert a la visita i consulta dels agricultors que hi estiguen interessats.\nTot i que esta gran plana sembla homogènia, les característiques del terreny presenten diferent granulometria, i la distància al riu també influix en els diferents microclimes, especialment pel que fa a baixes temperatures i humitat. Una de les idees ja inicialment proposades era tenir camps de prova en llocs representatius de tota la diversitat de terrenys per així poder valorar la major o menor idoneïtat de les diferents ubicacions.\nCal recordar sempre que este és un pla pilot, totalment obert a qui hi estiga interessat, i que cerca posar les bases per a un futur cultiu industrial del kiwi a la comarca. En esta línia, es plantejaran jornades de transferència i visites a les parcel·les d’aquelles persones que hi estiguen interessades.\nTambé es crearà un grup de treball entre personal tècnic de l’IRTA i del Departament d’Agricultura i personal encarregat de dur a terme la prova per compartir coneixements i fer front de manera conjunta als problemes que puguen anar sorgint.\nDins d’esta prova pilot, també s’experimentaran diferents varietats de kiwi, amb diferent valor de mercat però també amb diferent grau de dificultat de cultiu. Finalment, es provaran diverses estratègies d’ombreig, ja que esta fruita originàriament es cultiva en llocs ombrívols i amb una humitat mitjana-alta i de càrrega de matèria orgànica al sòl. En definitiva, es tracta de provar diferents estratègies exitoses de cultiu per veure com s’adapten a les característiques climàtiques i de sòl de la comarca. El seguiment i acompanyament al sector es realitzaran durant els pròxims 5 anys amb l’objectiu de treballar conjuntament en l’adaptació del cultiu i també d’implementar estratègies adequades al terreny.\nUna vegada seleccionats els camps, el pas següent serà la instal·lació de sistemes d’ombreig i protecció, cavallons de plantació i sistema de reg. Esta fase es durà a terme durant l’estiu perquè a la tardor estiga ja tot preparat per poder-hi plantar. Paral·lelament, l’IRTA dissenyarà tots els assajos plantejats i treballarà en la cerca i compra dels plançons de les diferents varietats proposades. Els primers kiwis s’esperen per a l’any 2024.\nGeneral, Ribera d'Ebre, sector fruiter, camps de kiwis, departament d'Agricultura


Sisbemessanapren: de novembre 2008\nPublicat per Joan Baraldes a 19:29 6 comentaris: Etiquetes de comentaris: escalada. Montroig\nAvui en Dani Ramirez, l'home del temps de TV3, ens anunciava que el temps pintava malament. Així que hem decidit rodar prop de casa.\nAl Wikiloc hi trobareu el trac.\nQuan hem sortit de Sant Fruitós ja queien les primeres gotes de pluja i, uns minuts mes tard, la pluja era ja més intensa.\nLa passejada ha sigut, tot i la pluja i el fred, molt bonica. El pissatge de tardor ens ha fet gaudir d'allo més de l'entorn del nostre poble, que amaga llocs realment màgics.\nAquesta és una volta de 33km amb tant sols 350 m de desnivell acumulat.\nTravessant la carretera per la passarel·la elevada del Guix\nPassant pel mirador de Sant Fruitós\nEl dia era gris i plujos en el Parc de l'Agulla\nEn els aiguamolls de Santpedor, nosaltres també estavem ben molls.\nPassant per l'ermita de Santa Anna.\nUna catifa de fulles ens ha acompanyat durant un bon tram de la sèquia.\nUn cop passat el recentment rehabilitat monestir de Sant Benet, seguirem el riu Llobregat.\nPublicat per Joan Baraldes a 15:11 Cap comentari: Etiquetes de comentaris: btt.Bages\nAquesta via la varem fer, ara fa dos anys, el Jordi Pardo, L'Oriol Pujol i un servidor\nL'indret, si encara no el coneixeu, bé val una visita. La roca és excel·lent, les vies estan ben assegurades i les vistes son excepcionals.\nAproximació:Des de l'aparcament del cotxe fins a peu de via hi tardarem 1h15' per un camí ben senyalitzat.\nArribant al coll de Brasseil ja podem veure la paret per on pujarem i alhora podem veure el caminet que baixa del cim i que farem servir pel descens.\nLa via és de les més assequibles de la cara Est i la trobareu, un cop comenceu a baixar del coll de Brasseil, marcada a peu de paret.\nTot pujant a la R1\nLa primera tirada és la més fàcil. Puja per unes plaques no gaire verticals que et permeten començar-te a acostumar amb el tipus de roca i d'escalada que s'haurà de fer.\nLa distancia entre les assegurances és correcte i et fa escalar\nLa Darrera tirada amb reunió a la cresta\nAlgus passos aeris per la cresta\nL'Oriol en els darrers passos per la cresta abans del cim\nPublicat per Joan Baraldes a 12:56 1 comentari: Etiquetes de comentaris: escalada. Dent d'Orlú\nUna passejada per la Segarra. Sant Guim de Freixenet\nAvui tocava fer una passejada amb btt per la comarca de la Segarra. La proposta era de l'Angels i l'Enric però, a darrera hora, aquest no ha pogut venir.\nHem sortit de Sant Guim per fer una volta circular de 25 km i 400 m de desnivell acumulat, que passava per la Rabassa, Montfalcó Murallat, Estaràs i tornava a Sant Guim.\nEl dia ha sigut fred i clar i la boira sovint present per aquestes terres, ens ha respectat deixant que admiréssim unes vistes molt àmplies de la Catalunya interior i del Pirineu ben nevat.\nLa Neus ben abrigada per no patir fred.\nCom que la sortida se l'havia preparat l'Enric, hem hagut de consultar els mapes tot sovint ja que els camins que seguíem estan canviant arrel de les obres que s'hi estan fent i l'Angels no recordava alguna de les cruïlles que havíem de prendre.\nLes dones consultant el mapa !!!\nLes dones tornant a consultar el mapa !!!!\nUna casa pairal abandonada.\nPels estrets carrers de Montfalcó Murallat.\nPublicat per Joan Baraldes a 17:08 Cap comentari: Etiquetes de comentaris: btt.La Segarra.\nVia "Sol de mitja nit". " Serra de les Canals, Oliana\nAvui hem anat a fer una via del Llorenç Vallès (Kutrescaladors) i d'en Pere Tutusaus. Teníem ganes de fer una via del Llorenç, ja que seguim habitualment el seu bloc i és un dels que més ens agrada.\nQuan hem arribat a Oliana la boira era la reina i senyora de tot l'entorn i, per uns moments, em pensat que potser avui no havíem sabut escollir el millor indret a on anar a escalar.\nPer arribar a la paret a on hi ha la via, a la sortida d'Oliana hem de tombar a la dreta seguint direcció a les Anoves. Uns 500m. més endavant seguirem un retol que diu "camp de tir " i 500m després veurem a la dreta un espai per aparcar i, a l'asfalt, una fletxa pintada que indica per on hem de pujar per trobar l'inici de la via. Tota la informació de la via la podreu trobar al bloc del Llorenç. http://antxpavil.blogspot.com/search/label/Lloc%20Oliana%20Canals\nEl Jordi al costat de la fita i la fletxa que indiquen el camí de pujada a la paret\nEn la primera xapa de la via i amb un "futur" enboirat\nA la 3R finalment ja hem sortit de la boira\nEls passos d'A1 de la 4a. tirada\nEl Jordi després del 6b de la 5a. tirada\nLes vistes des del cim.\nCoses a comentar\nLa roca no és gaire bona, tot i que es nota que s'hi ha fet una bona feina de sanejament ( nosaltres avui també hi hem col.laborat fent caure unes quantes llastres i pedres inestables). Amb fred i en fred, la roca dona males sensacions i costa acostumar-te a escalar en una roca amb llastres que poden caure i que sovint es descrosta. A les primeres tirades és a on la roca és més dolenta i en canvi, a la part superior, la roca va millorant per acabar sent bona en les dues ultimes tirades que son molt maques.\nLa via està ben assegurada tot i que a la segona tirada, abans d'entrar a la reunió, hi he trobat a faltar un seguro i, a la quarta tirada, després del flaqueig, es pot colocar un friend petit per assegurar un pas.\nNosaltres, amb 2 cordes de 60m. hem baixat en 4 rapels:\nel 1r. fins a la R4, el 2n. fins a la R2 però ens han faltat 7 m per arribar a la reunió ( si la R2 estigués 10m més amunt seria perfecte per estalviar-se un rapel i fer-ne unicament 4)\nel 3r fins la R1 i el 4rt. fins a peu de via.\nCal fer atenció amb la caiguda espontània de pedres ja que, a part de les que poden caure fruit de l'escalada o del rapel, també ens en han caigut algunes de"motu propi".\nFinalment comentar que, malgrat que la roca és dolenta, val la pena fer aquesta via per l'indret a on està i per les vistes que es tenen un cop al cim.\nPublicat per Joan Baraldes a 21:22 6 comentaris: Etiquetes de comentaris: escalada. Oliana\nPublicat per Joan Baraldes a 19:12 2 comentaris: Etiquetes de comentaris: escalada. Coll de Nargó.Tossal de la Feixa


One to One supera la lluita contra el vent en l’etapa pròleg | Viu Molins de Rei\nOne to One supera la lluita contra el vent en l’etapa pròleg\nL’equip de Molins de Rei finalitza l’etapa pròleg de l’Absa Cape Epic, on s’han enfrontat contra un fort vent.\nEls tres Colomina (els dos Josep i Ferran, que els ajuda) després de fer el pròleg // One to One\nHi ha pocs enemics pitjors que el vent per a un ciclista. Quan es roda en grups grans, el suport de la resta de corredors ajuda a descansar de tant en tant, enganxant-se a la roda del company. Però quan se circula en parella la lluita és, gairebé, un cara a cara contra l’aire.\nLa parella de Molins de Rei, One to One Catalunya, ha hagut de superar fortes ventades en l’etapa pròleg de la cursa de BTT més dura del món, l’Absa Cape Epic. “Ens ha tocat lluitar contra un fort vent”, diu Josep Colomina. “El pitjor ha estat l’aire”, afegeix Josep Colomina junior, fill i company d’equip.\nAmb tot, però, la presa de contacte amb la competició, el tast de tots els esforços que han de venir, ha anat “força bé”, segons el gran dels Colomina. Han finalitzat en la posició 360 del total de 645 parelles que han començat l’aventura.\nEtiquetes:Absa Cape Epic Absa Cape Epic 2016 Josep Colomina One to One


Crowne Plaza Berlin City Centre Nurnberger Hotel Berlín Alemanya - Ofertes d'hotels amb els MILLORS DESCOMPTES EN LÍNIA AGODA\nNürnberger Strasse 65.Schoneberg, Schöneberg, Berlín, Alemanya 10787 (Mostra el mapa)\nEquipaments àrea de fumadorsascensorbar bar de la piscinabotigues a l'hotelbugaderia cafeteriacaixa forta casinocentre de negocisconserge discoteca/djequipaments per a persones amb discapacitats habitació familiarinstal·lacions per a reunions i banquets lloguer de bicicletesrestaurants'admeten animals de companyia saló servei d’habitació VIPservei de cangur servei de llançadoraservei d'habitacionsservei d'habitacions 24 h transport hotel/aeroportvisites turístiques Zones públiques amb Wi-Fi\nbany d'aigua termal calenta banyera d'hidromassatge camp de golf (a 3 km)camp de golf (en el mateix lloc)centre esportiu esplai esports d'aigua (motoritzats) esports d'aigua (no motoritzats) jardímassatge piscina (infantil)piscina coberta piscina exterior pistes de tennis pistes d'esquaix platja privada sala de jocssauna sauna spa Internet a les habitacions\nConvenientment situat a Berlín, Crowne Plaza Berlin City Centre Nurnberger Hotel és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Aquest modern hotel està situat a prop de atraccions populars de la ciutat com ara Europa-Center, Aquari, Kadewe. Crowne Plaza Berlin City Centre Nurnberger Hotel ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos caixa forta, ascensor, instal·lacions per a reunions i banquets , centre de negocis, equipaments per a persones amb discapacitats. L'hotel compta amb 423 precioses habitacions, i totes inclouen aire condicionat, banyera, cinema dins de les instal•lacions, caixa forta a l'habitació, TV satèl•lit/cable. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina coberta, camp de golf (en el mateix lloc), centre esportiu, sauna, massatge. Crowne Plaza Berlin City Centre Nurnberger Hotel és la vostra destinació si buscau allotjament de qualitat a Berlín.


El Govern veu versemblant ajornar el 14-F i s'atribueix prendre la «decisió final» - Regió7 :: El Diari de la Catalunya Central\nBudó diu que divendres es buscarà un «consens» amb les formacions polítiques, però si no n'hi ha «correspondrà al Govern» decidir què fer\nLa consellera de la Presidència, Meritxell Budó, va plantejar ahir ir com a escenari versemblant un eventual ajornament de les eleccions previstes pel 14 de febrer, una possibilitat que la taula de partits catalans abordarà aquest divendres, encara que el Govern s'atribueix la «decisió final».\nDesprés de setmanes en les quals, davant qualsevol pregunta sobre un possible ajornament electoral, el Govern responia sistemàticament que treballava només amb la idea de celebrar els comicis el 14F, Budó va deixar entreveure finalment que, donada la situació epidemiològica «greu» que viu Catalunya després de les festes nadalenques, posposar les eleccions no és en absolut una hipòtesi desgavellada. El punt d'inflexió el va marcar dilluns un informe del Departament de Salut que alertava que el «pic de pressió assistencial» a les UCI pot aconseguir-se pocs dies abans del 14F. Govern i partits han acordat reunir-se divendres per prendre una decisió definitiva sobre aquest tema: o es decideix mantenir la cita del 14F o s'acorda retardar-la i buscar una data alternativa.\nDemà se celebrarà una reunió «tècnica» per avaluar conjuntament les últimes dades epidemiològiques, va assenyalar Budó, que malgrat no pronunciar-se de forma taxativa sí va desgranar arguments a favor de prendre en consideració un ajornament.\nLa consellera va posar derelleu la «tendència a l'alça» dels contagis de coronavirus a Catalunya, ahir amb «7.000 positius més» que dilluns, la qual cosa segons el seu parer ha de «fer reflexionar».\nBudó va assegurar que divendres es buscarà un «consens» amb el conjunt de formacions amb representació en el Parlament, però si no n'hi ha «li correspondrà al Govern» la «decisió final». La consellera va destacar, en aquest sentit, que al País Basc i Galícia, que van retardar els comicis del 5 d'abril al 12 de juliol de 2020, es va buscar primer el consens parlamentari i finalment els governs van decidir ajornar les eleccions.\nA Catalunya, no obstant això, els comicis del 14F van ser convocats de manera automàtica en vèncer els terminis després de la inhabilitació de Quim Torra com a president, per la qual cosa el seu ajornament podria obrir una nova polèmica, ja que el PSC no creu que les dades epidemiològiques actuals justifiquin una decisió així.\n«Amb les dades que van proporcionar ahir, no hi ha cap motiu per ajornar les eleccions. Per tant, espero que ningú estigui més atent a les enquestes que a les dades de la pandèmia», va afirmar el primer secretari del PSC, Miquel Iceta.


L’Auditori presenta una temporada inspirada en l’inabastable llegat musical del geni alemany. La vocació humanista de Ludwig van Beethoven, l’esperit clàssic de la seva primera etapa compositiva, la profunditat i la universalitat de les seves idees musicals i la radical recerca formal de la seva darrera etapa creativa simbolitzen una incontestable modernitat musical arrelada en la tradició.\nLa immensa obra de Beethoven parla a la humanitat en el seu conjunt, i L’Auditori, com a altaveu de la modernitat musical en una societat plural i com a casa de la música de tots i per a tots, troba en Beethoven una figura de referència a tots els nivells. També la seva sordesa ens interpel·la, fent-nos repensar el significat de l’art des del punt de vista perceptiu: què és la música si el creador de la novena simfonia no va sentir mai la seva obra? Això ens connecta també amb diversos col·lectius socials que perceben la realitat, i també l’art, des de perspectives diferents.\nDescobreix els artistes a la playlist del Festival a Spoytify\nVols aconseguir la bossa oficial del festival?\n> Compra-la a les taquilles de L'Auditori al preu de 5 €.\n> Si has comprat entrades per a 3 o més concerts diferents del festival, te la regalem! Podràs recollir-la a les taquilles fins a 30 minuts abans que comencin els concerts.\nBRAHMS: Variacions sobre un tema de Haydn, op. 56\nBRAHMS: Simfonia núm. 2, en Re major, op. 73\nBEETHOVEN: Concert per a violí, en Re major, op. 61


Activada l'alerta del pla Ventcat per fortes ventades generalitzades a partir d'aquest vespre | Diari de Tarragona\nActivada l'alerta del pla Ventcat per fortes ventades generalitzades a partir d'aquest vespre\nEs podran superar els 126 km/h al nord de les Terres de l'Ebre\n12 de Noviembre de 2017 - 20:08 hs\nImatge d'arxiu de dues dones lluitant contra el vent i la pluja a Tortosa. FOTO: JOAN REVILLAS\nProtecció Civil ha activat aquest diumenge a la tarda l'alerta del Pla especial d'emergències per risc de vent a Catalunya Ventcat per fortes ventades generalitzades a partir d'aquest vespre i durant aquest dilluns. Segons el Servei Meteorològic, es podran superar els 126 km/h a les cotes altes dels Pirineus sobretot i al nord de les Terres de l'Ebre i els 144 km/h a l'Empordà i al sud de les Terres de l'Ebre. Al litoral i prelitoral les ratxes de vent se situaran al voltant dels 72 km/h i a la resta de comarques de l'interior se situaran al voltant dels 90 km/h. De fet, a les zones urbanes d'aquestes comarques les ratxes fortes assoliran valors superiors als habituals i poden provocar incidències, sobretot en arbrat, mobiliari urbà i elements estructurals lleugers com teulades. Així mateix, Protecció Civil ha activat també la prealerta del pla Procicat per la previsió de fort onatge.\nA partir d'aquest vespre les onades podran superar els 2,5 metres (maregassa) a l'Empordà. La mala mar s'intensificarà demà dilluns a l'Empordà, on les onades podran superar els 4 metres (mar brava) i la maregassa podrà afectar el litoral de la Selva, el Maresme, el Barcelonès i el Baix Llobregat. A més, hi haurà notable mar de fons de component nord.\nTot i que l'episodi de vent ha començat aquest migdia als extrems del territori català, el Servei Meteorològic de Catalunya preveu que s'intensificarà i tindrà la seva màxima afectació durant aquesta matinada i demà dilluns. El vent bufarà de component nord i oest. I a partir d'aquest vespre, el llindar d'avís al Pirineu se superarà i a les cotes altes es produirà el fenomen del torb. Dilluns s'espera que el vent es reforci a tot el territori, però sobretot al Pirineu i l'Empordà.\nPer aquest motiu, Protecció Civil ha demanat que s'extremi la precaució en la mobilitat a partir d'aquest migdia, així com en les activitats a l'aire lliure tant a l'entorn natural com a les zones urbanes properes a arbrat com ara parcs i jardins.


Un màster en cinisme - Diari de Girona\nUn màster en cinisme\npere lladó 11.10.2016 | 07:22\nL'Audiència Nacional s'ha vist obligada a habilitar una antiga nau industrial a San Fernando de Henares per jutjar el cas de les targetes black. Ni més ni menys que 47 acusats que es gastaren 12,5 milions d'euros a càrrec de Caja Madrid.\nEntre els afectats molts militants del PP, del PSOE, d'Izquierda Unida, de la patronal madrilenya, dels sindicats, etc., etc. Tots ells disposaven de targetes VISA sense cap mena de control que no tributaven a Hisenda i que els servien per a les seves despeses personals, a part del sou mensual.\nCaja Madrid era una caixa d'estalvis per on desfilaren una munió de polítics, empresaris i sindicalistes amb uns sous desorbitants i que, aparcats en un daurat exili, no donaven maldecaps a les cúpules dels partits o dels sindicats.\nEls màxims responsables d'aquest majúscul escàndol són Miguel Blesa i Rodrigo Rato. Dos homes de l'expresident Aznar a qui se'ls va agrair els serveis prestats enviant-los a la cúpula de Caja Ma?drid. Els mèrits del primer foren ser un llepacrestes del president del PP i del segon, haver estat ministre.\nBlesa és un home prepotent i mal educat. En els seus temps d'èxit participava en molts actes a Madrid i pràcticament era impossible accedir-hi. Sempre anava acompanyat de guàrdies de seguretat i es passejava en un cotxe blindat d'altíssima gamma. El seu sou vorejava els dos milions d'euros anuals, però no en feia prou. Necessitava una targeta per a les seves despeses extra. Això sí, la pagaven els clients de Caja Madrid, que més tard estafaria sense cap mena d'escrúpol amb les preferents. L'amiguet d'Aznar es pagava amb la seva targeta black (es refereix a l'opacitat del sistema aquest terme anglès) els seus safaris de 13.000 euros, les joies que regalava a la seva segona muller, els àpats als millors restaurants i tots els seus capricis de noi malcriat. I no en feia prou. Sovint anava al caixer a retirar diners al comptat i mensualment hi havia una despe?sa extra de milers d'euros de l'Hotel Ritz, on solia entrar a les nou del vespre i sortir-ne passada la mitjanit. Tres horetes llargues de marxa on de ben segur era impossible agafar el son.\nL'altra cara coneguda és la de Rodrigo Rato. Es va gastar gairebé mig milió d'euros amb la seva targeta black. Així els milions d'euros que cobrava a l'any eren ben nets. Té càrrecs de 3.500 euros en begudes alcohòliques, 2.200 euros en discoteques, joies, viatges, etc, etc... Un altre personatge sense cap vergonya que mentre era ministre anava de salvador de la pàtria, però que mai no s'ha explicat per què el van foragitar del Fons Monetari Internacional a les primeres de canvi.\nEntre tots dos van repartir un total de 65 targetes. Es tractava que els consellers estiguessin callats i gaudissin també de la pluja de diners que els oferia en negre Caja Madrid. Un sindicalista es va gastar mig milió d'euros i fins i tot l'excap de la Casa Reial, Rafael Spottorno, va pagar amb la targeta 10.000 euros a una de les millors sastreries de Serrano, 15.000 euros en estris per al parament de la llar, 50.000 de retirats en metàl·lic fins a arribar a 224.000 euros en total. I així gastant tothom a cos de rei, muts i a la gàbia. Ni PSOE, ni PP, ni IU, ni UGT, ni CCOO ni la patronal madrilenya van dir ni piu.\nTot plegat lamentable i típic d'un país de pandereta. Ara tots diuen que les targetes eren part del sou. Sense cap mena de discrepància, els acusats s'han posat d'acord. Les declaracions davant del jutge d'aquesta gentussa representa un autèntic màster en cinisme. Van estafar els clients i a sobre van buidar els fons de l'entitat. I mentre passava tot això Miguel Àngel Fernández Ordóñez, Mafo per als amics, des del Banc d'Espanya mirava cap a un altre costat. I això que era un altre dels personatges que es dedicava a donar lliçons de moralitat.


L'estoc de vi s'acumula pel tancament dels restaurants i la distribució, però ja s'ofereixen "lots de confinament"\nImatge d'unes ampolles de vi en una maquina al Celler Mas Vicenç, el 19 de març del 2020 MAR ROVIRA / ACN\nDiumenge, 22 Març 2020 10:33\nLa crisi de coronavirus també té un impacte directe en el sector vitivinícola, un dels motors del sector primari de la demarcació de Tarragona i del país. Les cinc denominacions d'origen del territori, que apleguen prop de 300 cellers i més de 4.000 viticultors, mostren preocupació davant el fre gairebé total de les vendes. També hi ha incertesa per la durada de l'estat d'alarma i per l'afectació en els preus i en la propera collita. El tancament de la majoria de canals de distribució i, sobretot, dels bars i restaurants, fa acumular milers d'ampolles a les bodegues. Malgrat tot, enmig de la crisi alguns empresaris han posat a la venda "paquets de confinament" a través d'Internet perquè aquest període, diuen, "es faci més curt".\nSi la situació actual s'allargués durant dos mesos, els cellers de la DO Tarragona preveuen deixar de vendre entre unes 300.000 i 400.000 ampolles, i pèrdues de fins a un milió d'euros. Segons explica el seu president, Vicenç Ferré, s'han aturat l'exportació i les vendes a través d'intermediaris, i només mantenen la venda 'online', que tot just suposa un 3% o un 4% del negoci. Els cellers de la DO Tarragona produeixen 1,5 milions d'ampolles de vi, el 70% de les quals es venen al comerç al detall i la resta entre la gran distribució.\n"El vi negre el podem embotellar i estocar, però els blancs i els rosats s'hauran de vendre en deu mesos en lloc de dotze. Preveiem que serà un xoc fort, amb algunes empreses amb falta de tresoreria", vaticina Ferré, qui també tem una caiguda del preu de la matèria primera. A banda de la venda al públic, també han perdut les activitats relacionades amb l'enoturisme, com ara les visites als cellers. "Ha sigut un xoc molt important i molt dràstic perquè hem hagut de tancar d'un dia per l'altre, quan teníem els caps de setmana plens de reserves", lamenta.\nAmb tot, Ferré és optimista i creu que superaran la crisi un cop es torni a la normalitat i es reobrin les fronteres. "Creiem que al juliol i agost podrem créixer amb l'enoturisme. Quan tot es recuperi la gent voldrà tornar a sortir", confia, esperançat. Mentrestant, enmig de la crisi algunes empreses com el Celler Mas Vicenç han llençat promocions a Internet i ofereixen paquets per afrontar el confinament.\nLa preocupació també s'ha estès entre els 55 cellers de la DO Montsant, que venen uns sis milions d'ampolles anuals –el 55% en el mercat interior i la resta a exportació. La presidenta de l'ens, Pilar Just, explica que la comercialització està del tot "paralitzada" i tem que aquesta crisi comporti una davallada de preus. "Ens havíem aconseguit posicionar en un nivell de preu raonable, però ara no sabem què passarà", apunta.\nA mitjan març hi ha poca feina de camp a la vinya, però sí que n'hi haurà d'aquí a unes poques setmanes i caldrà fer front a despeses. Algun celler ja ha iniciat els tràmits d'un ERTO perquè, en no poder col·locar el producte, no pot assumir el cost del personal. "Fins que no puguem tornar a engegar la roda costarà. I un cop superada la crisi, si molta gent es queda a l'atur o en situacions complicades, potser s'ho pensaran dues vegades a l'hora de comprar i consumir vi", apunta Just.\nPer aquest motiu, la responsable de la DO insta la ciutadania a quedar-se ara a casa i a complir el confinament, però que un cop superada la crisi aposti pel sector primari i pels vins catalans. "Fem una crida al consumidor perquè compri producte de proximitat i ajudi als que té més a prop. Que pensi que hem de tornar a engegar la roda de tota l'economia catalana", apunta.\nLa DOQ Priorat, a l'expectativa\nLa DOQ Priorat aplega 106 cellers i uns 450 viticultors, i suma unes vendes d'uns cinc milions d'ampolles –dues terceres parts de les quals s'exporten a l'estranger. Tret dels cellers més grans que sí que es fan forat a les grans superfícies, la immensa majoria són empreses familiars que han vist com el canal de les petites botigues i la restauració ha quedat tancat. En general hi ha una continuïtat dels llocs de treball, però s'han hagut de fer ajustos.\nEl president de la DOQ Priorat, Sal·lustià Àlvarez, explica que, un cop adoptades les mesures per evitar la propagació del virus, l'altra prioritat dels cellers ha estat gestionar el vi que han estocat i no podran servir, per no trobar-se en una situació de "bloqueig intern" quan arribi la nova collita. De moment, Àlvarez confia que la situació s'hagi normalitzat a final d'abril, quan comencen les feines agrícoles i la mobilitat. Aleshores també espera que es produeixi un "retrobament" amb el consum perquè els bars, restaurants i botigues, quan obrin, s'hauran de proveir.\nSense vendes al públic, els cellers de la DO Conca de Barberà aprofiten l'aturada per centrar-se en les tasques de producció. La vintena de cellers que en formen part comercialitzen més d'un milió d'ampolles de vi a l'any. La majoria són petites empreses que distribueixen el vi als establiments especialitzats i al sector de la restauració, que està tancat.\nTot i que encara és aviat per poder quantificar les pèrdues, el que més preocupa als celleristes són les conseqüències a mitjà termini. "Ara mateix la situació no és desesperada, però sí que estem veient que els nostres consumidors i clients s'estan aturant", afirma el president de la DO Conca de Barberà, Bernat Andreu. En el seu cas, produeix cava amb raïm propi i està rumiant la quantitat que emmagatzemarà per trobar l'equilibri amb l'estoc. "Em plantejo si té sentit omplir la cava com ho faig habitualment, ja que preveig que enguany només en vendré la meitat", explica.\nDe fet, l'impacte de la covid-19 se sumarà a la crisi que arrossega el sector del cava per l'excés d'estocs i que, tal com recorda Andreu, s'havia resolt amb un acord per reduir els rendiments la campanya vinent. El president de la DO pronostica que els viticultors, en previsió d'uns preus "catastròfics", podrien inclinar-se per reduir costos en la vinya. Tot i que això és una decisió "difícil" perquè té "costos en la qualitat", Andreu admet que és "comprensible" davant la previsió d'una davallada.\nDavant d'aquesta situació, cinc cellers de la DO Conca de Barberà han engegat una campanya a través de les xarxes socials per vendre vi a domicili. Malgrat que la iniciativa ha quallat, el repunt no és significatiu perquè la venda per Internet els representa menys d'un 10%.\n"No s'està venent ni una ampolla de vi", diu la DO Terra Alta\nL'efecte pel tancament de bars i restaurants o botigues especialitzades està sent "terrible" a la DO Terra Alta. "No s'està venent ni una ampolla de vi", lamenta el president del Consell Regulador, Joan Arrufí. Els principals canals de distribució dels petits cellers estan paralitzats i als dels grans supermercats i botigues d'alimentació que segueixen funcionant no hi solen accedir. "Les petites empreses són les que patiran més", adverteix Arrufí. Els 61 cellers de la DO Terra Alta comercialitzen uns 7,5 milions d'ampolles anuals, de les quals s'exporten la meitat.\nLa preocupació és alta perquè no se sap quant de temps es pot allargar aquesta situació i perquè la majoria d'empreses de la viticultura, sobretot a la comarca terraltina, són microempreses amb pocs treballadors. Arrufí lamenta que tampoc no s'ha previst que el sector pugui acollir-se als ERTO per causa de força major, tot i l'impacte pel tancament dels negocis als quals abasteixen. "És un buit legal que no sabem com se solucionarà", subratlla.